Hvis du lejer en bil i Portugal, er der en række regler du skal følge i trafikken, så som at bruge hornet, når du i bjergene kører i sving uden god oversigt. På almindelige veje skal du bruge blinklys, når du trækker ud og ind fra en vejbane til en anden, mens det er forbudt at bruge hornet i byområder - med mindre det er strengt nødvendigt. Hastighedsgrænserne minder om de danske, og det gør både reglerne for brug af håndholdt mobil og alkohol i forbindelse med kørsel også. Promillegrænsen er som den danske, med mindre du har haft kørekort i mindre end tre år eller er professionel chauffør. Du må ikke have radar eller laser-detektor i forruden, og her må du heller ikke have et kamera, der filmer trafikken foran dig. Politiet i Portugal kan idømme og opkræve bøder på stedet, og du kan betale med kontanter, og af og til tager de endda mod kreditkort.